CELEX: 62019TN0327
Language: el
Date: 2019-05-30 00:00:00
Title: Υπόθεση T-327/19: Προσφυγή της 30ής Μαΐου 2019 — Mubarak κατά Συμβουλίου

29.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 255/46
            
         
      Προσφυγή της 30ής Μαΐου 2019 — Mubarak κατά Συμβουλίου
      (Υπόθεση T-327/19)
      (2019/C 255/59)
      Γλώσσα διαδικασίας: η αγγλική
      
         Διάδικοι
      
      
         Προσφεύγων: Mohamed Hosni Elsayed Mubarak (Κάιρο, Αίγυπτος) (εκπρόσωποι: B. Kennelly QC, J. Pobjoy, Barrister, G. Martin, C. Enderby Smith και F. Holmey, Solicitors)
      
         Καθού: Συμβούλιο της Ευρωπαϊκής Ένωσης
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση (ΚΕΠΠΑ) 2019/468 του Συμβουλίου, της 21ης Μαρτίου 2019 (1), και τον εκτελεστικό κανονισμό (ΕΕ) 2019/459 του Συμβουλίου, της 21ης Μαρτίου 2019 (2), κατά το μέρος που τον αφορούν· και
               
            
                  —
               
               
                  να καταδικάσει το καθού στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, ο προσφεύγων προβάλλει δύο λόγους ακυρώσεως.
      
                  1.
               
               
                  Με τον πρώτο λόγο προβάλλεται ότι το καθού παρέλειψε να ελέγξει εάν οι αιγυπτιακές αρχές σεβάστηκαν τα θεμελιώδη δικαιώματα του προσφεύγοντος που κατοχυρώνονται στο δίκαιο της Ένωσης, περιλαμβανομένων των άρθρων 47 και 48 του Χάρτη των Θεμελιωδών Δικαιωμάτων της Ευρωπαϊκής Ένωσης, στο πλαίσιο της διαδικασίας και των ερευνών στις οποίες βασίστηκε το καθού.
               
            
                  2.
               
               
                  Με τον δεύτερο λόγο προβάλλεται ότι το καθού υπέπεσε σε σφάλματα εκτιμήσεως κρίνοντας ότι πληρούνταν τα κριτήρια προκειμένου το όνομα του προσφεύγοντος να περιληφθεί στο άρθρο 1 της απόφασης 2011/172/ΚΕΠΠΑ του Συμβουλίου (3) και στο άρθρο 2 του κανονισμού (ΕΕ) 270/2011 του Συμβουλίου, της 21ης Μαρτίου 2011 (4).
               
            
         (1)  Απόφαση (ΚΕΠΠΑ) 2019/468 του Συμβουλίου, της 21ης Μαρτίου 2019, που τροποποιεί την απόφαση 2011/172/ΚΕΠΠΑ για περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Αίγυπτο (ΕΕ L 80, 22.3.2019, σ. 40).
      
         (2)  Εκτελεστικός κανονισμός (ΕΕ) 2019/459 του Συμβουλίου, της 21ης Μαρτίου 2019, που εφαρμόζει τον κανονισμό (ΕΕ) αριθ. 270/2011 για περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Αίγυπτο (ΕΕ L 80, 22.3.2019, σ. 1).
      
         (3)  Απόφαση 2011/172/ΚΕΠΠΑ του Συμβουλίου, της 21ης Μαρτίου 2011, για περιοριστικά μέτρα κατά ορισμένων προσώπων, οντοτήτων φορέων λόγω της κατάστασης στην Αίγυπτο (ΕΕ L 76, 22.3.2011, σ. 63).
      
         (4)  Κανονισμός (EE) 270/2011 του Συμβουλίου, της 21ης Μαρτίου 2011, για περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Αίγυπτο (ΕΕ L 76, 22.3.2011, σ. 4).